Anzé Bezuidenhout – Die Namib Skryf – sonder grense
Anzé Bezuidenhout is baie lief om haar diepste gevoelens en gedagtes oor alles in haar lewe in digvorm uit te druk. Haar liefde vir woorde kom 'n baie lang pad. Sy is 'n plaasvrou met 'n groot liefde vir die Bosveld, maar ook ’n entrepreneur wat haar eie padstal bestuur. Anzé het grootgeword op ’n plaas in Marble Hall-distrik, en later gematrikuleer aan Hoërskool Piet Potgieter in die voormalige Potgietersrus. Deesdae woon sy en haar man Willie op ’n plaas op die Springbokvlakte, naby Modimolle (Nylstroom). Oor haar padstal, IetsiVanAls Curios & Biltong net buite Modimolle is sy besonder trots. Dáár omring sy haar met mooi goed en mooi mense en dit maak haar baie gelukkig.
Anzé is al 36 jaar getroud met Willie en hulle het drie dogters en vyf kleinkinders. Vir Anzé is haar gesin haar aardse rots en steunpilaar en hulle maak haar lewe propvol mooi dinge. Haar woorde is haar asem en daarsonder sal haar siel sterf. Sy leef, droom en bid in Afrikaans. Vir haar is Afrikaans die wonderlikste instrument om haar gedagtes mee weer te gee.
Anzé het ’n webtuiste www.ink.org.za geskep waar sy aan enigeen met ‘n besonderse liefde vir Afrikaans die geleentheid bied om hul liefde vir die taal uit te leef in gedigte, rubrieke, verhale en ook musiek en liriek.
Haar verhouding tot haar Skepper loop baie diep en sy dank Hom elke dag vir al die voorregte en genadegawes wat sy so onverdiend ontvang ... Loutering is deel van haar lewe en ook daarvoor dank sy Hom daagliks want dit maak dat daar altyd groei in haar lewe is
Van haar werk is op Litnet en Roekeloos te lees en daar is ook werke in die GHA en Digtersgilde se bundels opgeneem.
Met my woorde as verfkwas
Wasem woorde uit my hart
By die voete van my Skepper
Revolusie in purper
Woorde is my asem
Ek (en jy) is susters van Eva
tussen gebreekte tinsel
wat oor seestrand spoel
en ‘n gekraakte bloedrooi bal
wat aan die horison hang
het ‘k as verlore
oor korrelklip en fyn gebreekte skulp
gestruikel-val, sò in jou hart se baai gestap
hier het ek my sielsvrede
in die ritme van jou hartklop kom vind
waar jou liefhê oor my dartel
soos ‘n koel somerswind
© Anzè Bezuidenhout
Litnet - Anzé Bezuidenhout
Roekeloos - Anzé Bezuidenhout
Meer oor Anzé:
SA Skrywers en Digters onderhoud
Maroela Media Resensie
2 kommentare op “Anzé Bezuidenhout”
25th Oktober 2018 om 8:33 vm
Wow – Pragtig!
23rd Oktober 2018 om 4:48 nm
WOWOW – Pragtig!